APSTIPRINU:

„Daiļslidošanas sporta skola „KASKADS”” direktore

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jekaterina Platonova

2023.gada 20.aprīlī

Izdoti saskaņā ar

Daiļslidošanas sporta skola “KASKADS” direktores

2023.gada 19.aprīļa rīkojumu Nr. 1-20/04-2023

**“KĀRTĪBA PAR RĪCĪBU, JA TIEK KONSTATĒTA FIZISKAS VAI EMOCIONĀLA VARDARBĪBA”**

Izdoti saskaņā ar

Ministru kabineta 2009.gada 24.novembra noteikumu

Nr. 1338 “Kārtība, kādā nodrošināma izglītojamo

drošība izglītības iestādēs un to organizētajos pasākumos” 6.5.apakšpunktu.

1. VISPĀRĪGIE JAUTĀJUMI
   1. Kārtība par Daiļslidošanas sporta skolas “KASKADS” (turpmāk – Sporta skola) direktora un pedagogu rīcību, ja tiek konstatēta fiziska vai emacionāla vardarbība pret izglītojamo (turpmāk – Kārtība) mērķis ir novērst fizisku vai emocionālu vardarbību pret izglītojamo (mobings), radot vidi laba un godīga cilvēka attīstībai;
   2. Kārtība nosaka, kā tiek konstatēti un risināti konflikti vai vardarbība starp izglītojamajiem, starp izglītojamo un pedagogu vai Sporta skolas darbinieku, kā arī starp pedagogiem un vecākiem (vismaz viens likumiskais pārstāvis) par izglītojamo pārkāpumu gadījumiem. Kārtībā arī nosaka konkrētas darbības, kas izstrādātas Sporta skolai konflikta situāciju risināšanai, kā arī prevencijas pasākumus gadījumos, kad izglītojamais bez attaisnojoša iemesla neapmeklē Sporta skolu saistībā ar iespējamu vardarbību pret sevi;
   3. Kārtība nosaka, kā tiek konstatētas un risinātas konfliktsituācijas vai vardarbības gadījumi. Kārtībā arī nosaka konkrētas darbības, kas izstrādātas Sporta skolā konflikta situāciju risināšanai, kā arī prevencijas pasākumus gadījumos, kad izglītojamais bez attaisnojoša iemesla neapmeklē Sporta skolu saistībā ar iespējamu vardarbību pret sevi;
   4. Vardarbības pret izglītojamo novēršanai Sporta skola papildus ievēro Valsts bērnu tiesību aizsardzības inspekcijas 2008.gada 8.oktoba metodiskos ieteikumus „Izglītības iestādes, sociālā dienesta, bāriņtiesas un citu iestāžu kompetence starpinstitucionālajā sadarbībā, veicot preventīvo darbu un risinot vardarbības gadījumus pret bērnu”, kas nosaka rīcības shēmas un veicamos pasākumus, gadījumos, kad pastāv aizdomas par iespējamiem bērnu tiesību pārkāpumiem saistībā ar vardarbību pret izglītojamo;
   5. Darbā ar problēmsituāciju risināšanu tiek ievērota konfidencialitāte. Saskaņā ar Bērnu tiesību aizsardzības likumā noteikto, informācija, kuru par izglītojamo ieguvis Sporta skolas darbinieks ir ierobežotas pieejamības, un ziņas, kas jebkādā veidā varētu kaitēt bērna turpmākajai attīstībai vai viņa psiholoģiskā līdzsvara saglabāšanai, nav izpaužama. Visi ar konfliktu izmeklēšanu saistītie dokumenti glabājas pie Sporta skolas direktora vai atbalsta personāla;
   6. Sporta skolas direktors nodrošina Sporta skolas darbinieku iepazīstināšanu ar Kārtību, tās grozījumiem, kā arī nodrošina Kārtības pieejamību ikvienam Sporta skolas darbiniekam, publicējot to Sporta skolas tīmekļvietnē www.kaskadspro.lv. Katrs Sporta skolas darbinieks ir individuāli atbildīgs par iepazīšanos ar Kārtību un tās ievērošanu;
   7. Par Kārtības ieviešanu un īstenošanas uzraudzību Sporta skolā atbildīgs ir direktora vietnieks, ciktāl tas nepārsniedz direktora kompetenci;
   8. Konflikts šīs Kārtības izpratnē ir pretēju vēlmju, interešu, viedokļu, pozīciju un mērķu sadursme, sacensība vai ķīviņš starp atšķirīgi domājošiem indivīdiem;
   9. Fiziska vardarbība šīs Kārtības izpratnē ir bērna veselībai vai dzīvībai bīstams apzināts spēka pielietojums;
   10. Emocionālā vardarbība šīs Kārtības izpratnē ir bērna garīgo vajadzību ignorēšana, pašcieņas aizskaršana vai psiholoģiskā ietekmēšana, negatīvi ietekmējot viņa emocionālo attīstību.
2. RĪCĪBA GADĪJUMOS, KAD IZGLĪTOJAMAIS IR CIETIS NO VARDARBĪBAS
   1. Darbinieks, kurš saņem izglītojamā vai vecāku sniegtu informāciju, kas satur ziņas par iespējamu vardarbību pret izglītojamo no Sporta skolas darbinieka puses, nekavējoties par to ziņo Sporta skolas direktoram;
   2. Saņemot informāciju par darbinieka iespējamu vardarbību, lai noskaidrotu situācijas apstākļus Sporta skolas direktors veic pārrunas ar iesaistītajām personām un, pastāvot pamatotām aizdomām par iespējamu vardarbību, Sporta skolas direktors:
      1. pieprasa darbiniekam sniegt rakstisku paskaidrojumu;
      2. iegūst nepieciešamo informāciju, kas noformēta rakstveidā (iesniegums, ziņojums, paskaidrojums sarunas protokols), vispusīgai un objektīvai gadījuma izskatīšanai;
      3. izveido komisiju trīs cilvēku sastāvā gadījuma izvērtēšanai.
   3. Konstatējot darbinieka vardarbību pret izglītojamo, Sporta skolas direktors atbilstoši konkrētajām gadījumam normatīvajos aktos noteiktajā kartībā ir tiesīgs darbiniekam izteikt rakstveida piezīmi vai rājienu, atstādināt darbinieku no darba, zinot institūcijām atbilstoši to kompetencei, kā arī veikt citas normatīvajos aktos noteiktās darbības;
   4. Gadījuma risināšanai jebkurā tās posmā, Sporta skolas direktors var pieaicināt citus specialistus un iestādes, kuru kompetence atbilst izskatāmajam jautājumam.
3. ATBALSTS VARDARBĪBĀ CIETUŠAM IZGLĪTOJAMAM

3.1. Ja tiek konstatēts, ka izglītojamais Sporta skolā ir cietis no vardarbības, Sporta skolas atbalsta komanda lemj par turpmākām darbībām, nepieciešamā atbalsta nodrošināšanai cietušam izglītojamam;

3.2. Izglītojamam, kurš Sporta skolā ir cietis vardarbībā, tiek piedāvāta iespēja saņemt individuālas psihologa konsultācijas, ievērojot Psihologu likumā noteiktās klienta tiesības;

3.3. Darbu ar izglītojamo, kurš ir varmācīgs, veic Sporta skolas piesaistīts sociālais pedagogs un/vai psihologs, lai izglītojamais saprastu savas rīcības cēloņus un sekas;

3.4. Izglītojamo, kurš kļuvis par vardarbības (prettiesisku darbību) upuri, aizliegts:

3.4.1. atstāt vienatnē, izņemot gadījumus, kad izglītojamais pats to vēlas un šo izvēli par pareizu atzīst psihologs, kurš speciāli sagatavots darbam ar vardarbībā cietušiem bērniem;

3.4.2. atstāt bez psiholoģiskās un cita veida aprūpes;

3.4.3. konfrontēt ar iespējamo vardarbības (prettiesiskas darbības) izdarītāju, kamēr izglītojamais nav pietiekami psiholoģiski sagatavots šādai konfrontācijai;

3.4.4. pakļaut jebkādu piespiedu līdzekļu pielietošanai informācijas iegūšanai vai citā nolūkā.

1. KONFLIKTI STARP IZGLĪTOJAMIEM
   1. Ja konstatēts konflikts starp izglītojamiem, kura laikā saskatāma fiziska vai emocionāla vardarbība, tiek veiktas šādas darbības:

4.1.1. Jebkurš darbinieks, kurš konstatējis konfliktu starp izglītojamiem, kura laikā saskatāma fiziska vai emocionāla vardarbība, nekavējoties ziņo pedagogam vai Sporta skolas direktoram, vai atbalsta personālam par konstatēto konflikta situāciju;

4.1.2. Ja izglītojamais apdraud savu vai citu personu drošību veselību vai dzīvību, Sporta skolas direktors nodrošina izglītojamajam mācības pēc iespējas pedagoga klātbūtnē. Sporta skolas direktors rakstiski (papīra vai elektroniska dokumenta formā) nosūta izglītojamā vecākiem informāciju par izglītojamā uzvedību un nepieciešamo vecāku sadarbību ar Sporta skolu;

4.1.3. Izvērtējot situāciju, pedagogs, Sporta skolas direktors vai atbalsta personāls telefoniski informē par situāciju izglītojamā vecākus;

4.1.4.Izvērtējot konfliktsituāciju, Sporta skolas direktors var lūgt izglītojamā vecākus ar izglītojamo konkrētajā dienā veikt audzinošas pārrunas vai izmantot Sporta skolas pieaicināta psihologa vai cita atbalsta personāla palīdzību.

4.2. Ja konflikta situācija nav atrisināta, tad pedagogs iesniedz rakstisku iesniegumu Sporta skolas direktoram, tālāk Sporta skolas direktoram lemjot par sociālā pedagoga, psihologa, medmāsas vai cita atbalsta personāla piesaisti situācijas risināšanai;

4.3. Pamatojoties uz pedagoga rakstisko iesniegumu, Sporta skolas direktors aicina konfliktā iesaistīto izglītojamo vecākus uz sarunu klātienē Sporta skolā, kuras laikā cenšas konfliktu atrisināt, ja nepieciešams Sporta skolas direktoram ir tiesības pieaicināt nepieciešamos speciālistus, lai nodrošinātu uzlabojumus izglītojamā uzvedībā un mācībās;

4.4. Ja izglītojamā vecāki atsakās risināt konfliktsituāciju, ignorē pedagogu un Sporta skolas administrāciju, vai arī izglītojamā uzvedība neuzlabojas, Sporta skolas administrācija informē konkrēto pašvaldību.

1. KONFLIKTI STARP IZGLĪTOJAMO UN SPORTA SKOLAS DARBINIEKU
   1. Ja noticis konflikts starp izglītojamo un pedagogu vai Sporta skolas atbalsta darbinieku, kura laikā saskatāma fiziska vai emocionāla vardarbība pret pedagogu vai Sporta skolas atbalsta darbinieku, tiek veiktas šādas darbības:
      1. Pedagogs vai Sporta skolas darbinieks vēršas pie Sporta skolas direktora ar rakstisku iesniegumu ar situācijas aprakstu;
      2. Sporta skolas direktors sazinās ar izglītojamā vecākiem un veic pārrunas, pēc nepieciešamības arī klātienē Sporta skolas telpās;
      3. Sporta skolas direktors organizē sarunu, kurā piedalās konfliktā iesaistītās puses, tostarp pēc nepieciešamības pieaicina sociālo pedagogu, psihologu, medmāsu vai citu atbalsta personālu situācijas risināšanai, kuras laikā cenšas konfliktu atrisināt.
   2. Ja noticis konflikts starp izglītojamo un pedagogu vai Sporta skolas darbinieku, kura laikā izglītojamais informējis savus vecākus un vecāki pedagoga vai Sporta skolas darbinieka rīcību novērtējuši kā nepedagoģisku (nepedagoģiski profesionālās ētikas pārkāpums), tiek veiktas šādas darbības:
      1. Sporta skolas direktora klātbūtnē vecāki veic pārrunas ar pedagogu vai Sporta skolas darbinieku, kurš ir iesaistīts konflikta situācijā;

5.2.2. ja vecāki ar pedagogu konflikta situāciju nevar atrisināt, tad:

5.2.2.1. izglītojamā vecāki raksta iesniegumu par notikušo Sporta skolas direktoram detalizētai izvērtēšanai;

5.2.2.2. Sporta skolas direktors pieprasa rakstisku paskaidrojumu pedagogam vai Sporta skolas darbiniekam;

5.2.2.3. Sporta skolas direktors uz rīkojuma pamata izveido komisiju un izvērtē konfliktu, kuras sastāvā bez Sporta skolas direktora ir vēl vismaz 1 pedagogu pārstāvis un 1 atbalsta personāla darbinieks;

5.2.2.tiek veiktas pārrunas atsevišķi ar izglītojamā vecākiem un pedagogu vai Sporta skolas darbinieku; ja nepieciešams uz noslēguma sarunu pieaicina personu no Sporta skolas dibinātāja, vietējās Bāriņtiesas vai Sociālā dienesta;

5.2.3. pēc notikuma izvērtēšanas, pēc nepieciešamības, Sporta skolas direktoram ir tiesības pielietot disciplinārsodus atbilstoši normatīvo aktu prasībām;

5.2.4. ja netiek konstatēta pedagoga vai Sporta skolas atbalsta darbinieka vainojama rīcība, Sporta skola nosūta motivētu skaidrojumu par Sporta skolas darbinieka darbības izvērtējumu un atbilstību attiecīgiem normatīvajiem aktiem un ētikas principiem.

1. IZGLĪTOJAMAIS BEZ ATTAISNOJOŠA IEMESLA NEAPMEKLĒ IZGLĪTIBAS IESTĀDI
   1. Gadījumos, kad izglītojamais bez attaisnojoša iemesla neapmeklē izglītības Sporta skolu, Sporta skola veic šādas darbības:

6.1.1. pedagogs sazinās ar vecākiem, lai noskaidrotu Sporta skolas kavējumu cēloni;

6.1.2. kad izglītojamais ierodas Sporta skolā, pedagogs uzklausa izglītojamā viedokli par situāciju;

6.1.3. pedagogs sadarbībā ar citiem Sporta skolas pedagogiem veic izglītojamā novērošanu treniņprocesā;

6.1.4. situācijas, par kurām pedagogam nekavējoties jāziņo Sporta skolas pieaicinātam sociālajam pedagogam un Sporta skolas direktoram:

6.1.4.1. aizdomas, ka izglītojamais cieš no emocionālas, fiziskas vai seksuālas vardarbības;

6.1.4.2. saņemta informācija, ka izglītojamais nav nakšņojis mājās;

6.1.4.3. pedagogs pamanījis, ka izglītojamā uzvedība izmainījusies (piemēram, uzvedība kļuvusi izaicinoša, rupja, izglītojamais noslēdzies sevī, ir drūms);

6.1.4.4. pedagogs pamanījis, ka izglītojamam nav sezonai piemērots apģērbs, mācību līdzekļi vai arī izglītojamais nav ēdis;

6.1.5. Ja vecāki par problēmsituāciju ir informēti gan mutiski, gan rakstiski (sagatavojot oficiālu vēstuli), bet neattaisnotie kavējumi turpinās, pedagogs nedēļas laikā informē Sporta skolas pieaicināto sociālo pedagogu un Sporta skolas direktoru;

6.1.6. Sporta skolas sociālais pedagogs sadarbībā ar Sporta skolas atbalsta personālu, pedagogu un vecākiem analizē izglītojamā neattaisnoto kavējumu cēloņus izmantojot gan izglītojamo rakstveida paskaidrojumus, gan anketēšanu, gan individuālas sarunas, var veikt arī mājas apmeklējumus.

6.2. Darba gaitā ir jāizvērtē vairāki iespējamie problēmas cēloņi, kas var būt saistīti ar:

6.2.1. problēmu Sporta skolā;

6.2.2. izglītojamā individuālo situāciju (veselības problēmas, mācību un uzvedības traucējumi, individuālas problēmas jeb pārdzīvojumi, kas saistīti ar attīstības vai traumatisko krīzi, u.c.);

6.2.3. problēmām ģimenē.

6.3. Pēc informācijas apkopošanas tā tiek nodota Sporta skolas direktoram, kurš tālāk lemj par saziņu ar izglītojamā vecākiem un atbildīgo bērnu tiesību aizsardzības iestāžu piesaisti situācijas noregulēšanai.

1. VARDARBĪBAS PROFILAKSE
   1. Sporta skolas pieaicinātais sociālais pedagogs un psihologs plāno, organizē un īsteno sadarbībā ar Sporta skolas administrāciju, pedagogiem un ārstniecības personu izglītojošus un preventīvus pasākumus vardarbības profilakses jautājumos;
   2. 7.2. Pasākumus iekļauj Sporta skolas pieaicinātā sociālā pedagoga vai Sporta skolas atbalsta komandas darba plānā konkrētajam mācību gadam;
   3. 7.3. Par pasākumu organizēšanu un īstenošanu ir atbildīgs Sporta skolas piesaistītais sociālais pedagogs.

Daiļslidošanas sporta skolas

“KASKADS”

direktore Jekaterina Platonova